Een dood toe kar in stilstaande motorfiets vasjaag‘n Motorfietsryer is Sondagoggend dood en sy passasier ernstig beseer toe ‘n motor in Bloemfontein agter in hulle vasgejaag het. “Die motorfietsryer het by ‘n verkeerslig staan en wag toe die motor van agter in hulle vasgejaag het,” het Chris Botha, woordvoerder van Netcare911 gesê. Die motorfietsryer is op die toneel dood. Sy vroulike passasier is in ‘n ernstige toestand na die hospitaal geneem.